text: মুসাফির আশিকুর রহমান পরিচালিত বাংলাদেশী মারপিটধর্মী চলচ্চিত্র। পারসেপচুয়াল পিকচার্স প্রযোজিত ছবিটিতে শ্রেষ্ঠাংশে অভিনয় করেন আরিফিন শুভ, নবাগত মারজান জেনিফা, ও মিশা সওদাগর। আরিফিন শুভ সিক্রেট সার্ভিস বাংলাদেশের (এসএসবি) প্রশিক্ষিত ঘাতকের চরিত্রে অভিনয় করেছেন।  মারজান জেনিফা জারা মেহজাবিনের ভূমিকায় অভিনয় করেছেন, হঠাৎ এজেন্সিটির অনেক দেশীয় নিরাপত্তা সংশ্লিষ্ট শ্রেণিবদ্ধ নথিপত্রগুলি চুরি হয়ে যায়। নথিপত্রগুলি উদ্ধার করা নিয়েই চলচ্চিত্রের কাহিনী নির্মিত হয়েছে।
  
  কাহিনী
  চলচ্চিত্রটি সিক্রেট এজেন্সির একটি কভার্ট অপারেশন এর কাহিনী দিয়ে তৈরী, যার মূল হোতা আসাদ উদ্দৌলা (মিশা সওদাগর)। সানি (আরিফিন শুভ) একটি মিথ্যা মামলায় জেল খেটে বের হওয়ার পর সাবেক প্রেমিকাকে খুন করার শপথ ছিল, সেটার মোড়ের গল্পটিই মুসাফিরের গল্প। জেল থেকে বের হয়ে পেশাদার খুনি হিসেবে সানির পথচলা। আসাদের চক্রান্তে বিশেষ এক মিশনে জারা মেহজাবিন (মারজান জেনিফা) কে কিডন্যাপ করে, অতঃপর জারাকে বাঁচাতে চায়। তাকে বেড়িয়ে পরে পথে এবং হয়ে যায় মুসাফির।  সানি তার প্রেমিকাকে খুন করা এবং জারাকে বাচানোর গন্তব্যে পৌছাতে একের পর এক বাধা এসবই সিনেমার টান টান উত্তেজনা।
  
  কুশীলব
   আরিফিন শুভ - সানি
   মারজান জেনিফা - জারা মেহজাবিন
   মিশা সওদাগর - আসাদ উদ্দৌলা
   টাইগার রবি - তবরেজ
   শিমুল খান
   সিন্ডি রোলিং
   রেবেকা
   প্রসূন আজাদ
   জাদু আজাদ
   হারুন রশিদ - বান্টি
   বাঁধন -তবরেজ এর দলের লোক
  
  নির্মাণ
  মুসাফির চলচ্চিত্রের মহরত অনুষ্ঠিত হয় ২০১৫ সালের ২০শে মার্চ বাংলাদেশ চলচ্চিত্র উন্নয়ন সংস্থার (বিএফডিসি) জহির রায়হান কালার ল্যাব ভিআইপি অডিটরিয়ামে। ছবিটির প্রথম পর্বের শুটিং শুরু হয় ২৩শে মার্চ। বাংলাদেশের ঢাকা, কক্সবাজার, রাঙামাটিসহ বিভিন্ন লোকেশনে ছবিটির দৃশ্যধারণ করা হয়। ২০১৬ সালের জানুয়ারি মাসে ছবিটি বিনা কর্তনে সেন্সর ছাড়পত্র পায়।
  
  সঙ্গীত
  মুসাফির চলচ্চিত্রের সঙ্গীত পরিচালনা করেছেন নাভেদ পারভেজ, ইমরান, ও বেলাল খান।
  
  মুক্তি
  ছবিটির প্রথম ট্রেইলার ২০১৫ সালের ১৫ই মে ইউটিউবে মুক্তি পায়।
  
  তথ্যসূত্র
  
  বহিঃসংযোগ
   
   
  
  বিষয়শ্রেণী:বাংলা ভাষার চলচ্চিত্র
  বিষয়শ্রেণী:২০১৬-এর চলচ্চিত্র
  বিষয়শ্রেণী:২০১০-এর দশকের অ্যাকশন চলচ্চিত্র
  বিষয়শ্রেণী:আশিকুর রহমান পরিচালিত চলচ্চিত্র
  বিষয়শ্রেণী:বাংলাদেশী চলচ্চিত্র
  বিষয়শ্রেণী:বাংলাদেশী অ্যাকশনধর্মী চলচ্চিত্র
  বিষয়শ্রেণী:২০১০-এর দশকের বাংলা ভাষার চলচ্চিত্র
title: মুসাফির (চলচ্চিত্র)